Diari Oficial de la Generalitat Valenciana


Sumari del DOGV 5415, del 27-12-2006 (2006/15271)

DECRET 191/2006, de 22 de diciembre, del Consell, pel qual es crea un col·legi públic d'Educació Infantil i Primària a Elx.
---------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15282


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Elx
    * centre d'ensenyament

DECRET 191/2006, de 22 de diciembre, del Consell, pel qual es crea un col·legi públic d'Educació Infantil i Primària a Elx. [2006/15842]  
La Direcció Territorial de Cultura, Educació i Esport d'Alacant i el Servici de Planificació Educativa de la Direcció General d'Ensenyament han formulat proposta perquè es cree un centre docent nou a Elx. Este centre, no previst inicialment en el mapa escolar del districte escolar AL-3401, resulta imprescindible per a atendre la demanda de places escolars, generada pel fort increment poblacional, en el curs escolar 2006/07.  
El nou centre escolar s'ubicarà, provisionalment, en les instal·lacions que ocupava l'Escola d'Educació Infantil Gabriela Mistral fins al curs escolar 2005/2006. En finalitzar l'esmentat curs escolar, este centre va cessar les seues activitats, segons es va disposar en l'Orde d'11 d'abril de 2006, de la Conselleria de Cultura, Educació i Esport. El dit edifici, que resta afectat a l'ús escolar, amb l'adequació prèvia de les instal·lacions, reunix condicions suficients per a albergar, de forma provisional, el nou centre educatiu mentres s'escomet la construcció del nou edifici escolar, que serà la seua seu definitiva.  
L'Ajuntament d'Elx, segons acord adoptat en sessió plenària de 29 d'abril de 2003, ha posat a disposició de la Conselleria de Cultura, Educació i Esport una parcel·la de 32.000 m2 en l'avinguda de la Unesco per a la construcció d'un edifici escolar nou per a la seu definitiva del centre. Estes actuacions es porten a terme en el marc de col·laboració establit en la disposició addicional quinzena 4) de la Llei Orgànica 2/2006, de 3 de maig, d'Educació, i en el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, establix que estos centres tindran la denominació específica que determine la Conselleria de Cultura, Educació i Esport, després de consultar el Consell Escolar Municipal o, si no n'hi ha, el ple de l'ajunta-ment corresponent.  
L'Ajuntament d'Elx, en sessió plenària de 29 de maig de 2006, va acordar acceptar la proposta efectuada pel Consell Escolar Municipal i sol·licitar que s'assigne denominació específica al nou centre escolar. S'ha triat el nom de Clara Campoamor.   
Clara Campoamor Rodríguez (Madrid, 1888 . Lausana-Suïssa, 1972). Escriptora i Llicenciada en Dret, va ser membre del Partit Radical i diputada per este partit en les Corts Constituents (1931-1933). En la República de 1931 va ser partidària de donar el vot a les dones, la qual cosa va defendre en .El derecho femenino en España. (1936) i .El voto femenino y yo. (1936). Va ser delegada del govern espanyol en la Societat de les Nacions i directora general d'Assistència Pública i Beneficiència. El dret al sufragi universal a Espanya va ser aprovat pel Congrés dels Diputats el dia 1 d'octubre de 1931.  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller de Cultura, Educació i Esport i amb la deliberació prèvia del Consell, en la reunió del dia 22 de diciembre de 2006,  
DECRETE  
Article 1  
Es crea el següent centre docent:  
Província: Alacant.  
Localitat: Elx.  
Denominació: Col·legi Públic d'Educació Infantil i Primària Clara Campoamor.  
Codi: 03816947.  
Titular: Generalitat.  
Domicili: C/ Emilio Hernández Selva, 117.  
Codi Postal: 03539.  
Composició: 9 unitats d'Educació Infantil i 18 d'Educació Primària.  
Capacitat: 225 places escolars d'Educació Infantil i 450 d'Educació Primària.  
Article 2  
1. El Col·legi Públic d'Educació Infantil i Primària Clara Campoamor d'Elx iniciarà les seues activitats en el curs escolar 2006/2007. En el dit curs escolar oferirà 6 unitats d'Educació Infantil.  
2. Este centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).  
3. El centre disposarà de 7 llocs de treball de mestre d'Educació Infantil.  
Disposicions addicionals  
Primera  
El que establix el present decret s'inscriurà en el Registre de Centres Docents de la Comunitat.  
Segona  
La Direcció Territorial de Cultura, Educació i Esport d'Alacant nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Disposicions finals  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, la configuració del centre.  
Segona  
El present decret produirà efectes des de l'inici del curs escolar 2006/2007, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2006.  
Valencia, 22 de desembre de 2006  
El president de la Generalitat  
Francisco Camps Ortiz  
El conseller de Cultura, Educació i Esport,  
Alejandro Font de Mora Turón